# Skyscraper

Skyscraper és una pel·lícula de thriller d'acció nord-americana del 2018 escrita i dirigida per Rawson Marshall Thurber. Produïda per Legendary Pictures, Seven Bucks Productions i FlynnPictureCo., el film és protagonitzada per Dwayne Johnson en el paper principal, Neve Campbell, Chin Han, Roland Møller, Noah Taylor, Byron Mann, Pablo Schreiber i Hannah Quinlivan. Ha estat subtitulada al català.

## Sinopsi

William Swayer, antic líder de l'Equip de Rescat d'Ostatges del FBI i veterà de guerra de l'exèrcit dels Estats Units, ara s'encarrega d'avaluar la seguretat dels gratacels. Durant un viatge de treball a la Xina, es veu incriminat a l'incendi de l'edifici més alt i segur del món. Perseguit i a la fuga, Will haurà de trobar els que li han estès el parany, netejar el seu nom i rescatar la seva família, atrapada a l'interior del gratacel.

## Producció

El 26 de maig de 2016, es va anunciar que Legendary Entertainment havia guanyat la guerra per la pel·lícula d'acció i aventura Skyscraper, que Dwayne Johnson protagonitzaria. Rawson Marshall Thurber seria el guionista, director i productor, Beau Flynn produiria la pel·lícula amb la seva companyia Flynn Picture Company, i Johnson ho faria amb la seva, Seven Bucks Productions, mentre que 20th Century Fox tindria els drets de distribució. El 22 de juny de 2017, es va reportar que Neve Campbell havia signat per actuar al costat de Johnson, qui interpretaria un antic líder de l'Equip de Rescat d'Ostatges del FBI, un veterà de guerra i ara cap de seguretat de gratacels. Al juliol de 2017, Chin Han i Pablo Schreiber es van unir a la pel·lícula. A l'agost de 2017, Byron Mann i Hannah Quinlivan es van unir, i uns dies després, Variety va confirmar que Noah Taylor seria també part de la pel·lícula. El 22 d'agost de 2017, Roland Møller es va unir a la pel·lícula per a un paper principal.
El rodatge va començar el 14 d'agost de 2017 a Vancouver, Colúmbia Britànica.

## Música

Steve Jablonsky va compondre la banda sonora de la pel·lícula que utilitza elements de guitarres, bateria sintetitzada i orquestra tradicional. Es va publicar digitalment el 13 de juliol de 2018 per Milan Records i físicamnet el 3 d'agost de 2018. El cantant i compositor britànic Jamie N Commons va interpretar la cançó "Walls" que apareix als crèdits finals de la pel·lícula.

## Referències

* ↑ «Skyscraper». AMC Theatres.
* 1 2 «Skyscraper (2018)». Box Office Mojo.
* ↑ McClintock, Pamela. «Box Office: 'Skyscraper' Collapses in U.S.; 'Hotel Transylvania 3' Heads for No. 1». The Hollywood Reporter. Prometheus Global Media, 13-07-2018.
* ↑ «Skyscraper». Goita què fan, ara!. [Consulta: 3 gener 2023].
* ↑ «Rascacielos: Rescate en las Alturas» (en castellà).
* 1 2 «Legendary Wins Bidding War for China-Set Dwayne "The Rock" Johnson Action Movie (Exclusive)». The Hollywood Reporter, 26-05-2016 [Consulta: 16 maig 2018].
* ↑ «Neve Campbell Joins Dwayne Johnson In ‘Skyscraper’». Deadline, 22-06-2017 [Consulta: 16 maig 2018].
* ↑ «‘Ghost In The Shell’ Star Chin Han To Scale ‘Skyscraper’ With Dwayne Johnson». Deadline, 26-07-2017 [Consulta: 16 maig 2018].
* ↑ «Pablo Schreiber Joins Dwayne Johnson In ‘Skyscraper’». Deadline, 27-06-2017 [Consulta: 16 maig 2018].
* ↑ «Legendary’s ‘Skyscraper’ Adds Byron Mann & Hannah Quinlivan». Deadline, 01-08-2017 [Consulta: 16 maig 2018].
* ↑ «‘Preacher’ Actor Noah Taylor Joins Dwayne Johnson in Legendary’s ‘Skyscraper’ (EXCLUSIVE)». Variety, 07-08-2017 [Consulta: 16 maig 2018].
* ↑ «Roland Møller Cast In Rawson Marshall Thurber’s ‘Skyscraper’». Deadline, 22-08-2017 [Consulta: 16 maig 2018].
* ↑ «Dwayne 'The Rock' Johnson To Film In Vancouver - 604 Now». 604 Now, 07-04-2017 [Consulta: 16 maig 2018].
* ↑ «Dwayne ‘The Rock’ Johnson reflects on first time in Vancouver - Surrey Now-Leader». Surrey Now-Leader, 11-08-2017 [Consulta: 16 maig 2018].
* ↑ «Actor Dwayne 'The Rock' Johnson shares life lessons learned from Vancouver». Vancouver Sun, 10-08-2017 [Consulta: 16 maig 2018].
* ↑ «Dwayne Johnson preps Vancouver filming | KFTV News» (en anglès). www.kftv.com, 19-07-2017 [Consulta: 16 maig 2018].
* ↑ «'Skyscraper' Soundtrack Details». Film Music Reporter. [Consulta: 13 setembre 2018].
* ↑ «Skyscraper Soundtrack». What Song. [Consulta: 13 setembre 2018].

## Enllaços externs

* Web oficial Arxivat 2018-08-15 a Wayback Machine. (anglès)